
Stimate Domn / Stimată Doamnă,
Avem plăcerea de a vă transmite invitaţia de a participa în perioada, 11-14 mai 2017, la cea de-a XXVI-a ediţie a târgurilor regionale AGROTEX – AGRALIMENT,  incluzand  Salonul de „Vinuri şi Produse Tradiţionale”.
Având în vedere poziţia geografică şi tradiţia viticolă, organizatorii intenţionează să reunească viticultorii de la Nord şi Sud de Dunăre, în cadrul Salonului de Vinuri, incluzând o competiţie de degustare sub atenta supraveghere a degustătorilor profesionişti, întâlniri cu distribuitorii de vinuri şi consumatori.
In cadrul acestei ediții vor fii prezente Camerele de Comert din Regiunea Olteniei, Facultatile de Horticultură si Agricultură precum și Ministerul Agriculturii si dezvoltarii Rurale prin Direcția Județeană, parteneri tradiţionali, vor organiza seminarii, mese rotunde si dezbateri pe teme privind perspectivele sectorului agro-alimentar, ale invațămantului și cercetării in domeniu.
Târgurile regionale AGROTEX - AGRALIMENT reunesc producători de maşini şi utilaje agricole, instalaţii de irigat, îngrăşeminte chimice pentru agricultură, material semincer, aparatură şi instalaţii pentru apicultură, sericultură, floricultură, viticultură, pomicultură precum şi maşini, utilaje, produse şi echipamente din industria alimentară, inclusiv produse tradiţionale din zona transfrontalieră.
Evenimentul va fi găzduit de Casa Tineretului din Craiova, str. Calea Severinului, nr. 1. 

Sperăm ca aceste evenimente să contribuie la dezvoltarea mediului de afaceri din domeniul agriculturii şi industriei alimentare româneşti, segment vital al economiei naţionale.
Cu stimă,

